Tartoko pelkė

Tartoko pelkė – pelkė, plytinti Prienų miesto pakraštyje, išsidėsčiusi Nemuno viršsalpinėje terasoje, iš šiaurės ribojama mišku apaugusių Nemuno slėnio šlaitų. Greta teka Nuotakos upelis (kairysis Nemuno intakas).„Sutvarkytos ir lankytojams pritaikytos saugomos teritorijos“. Gyvenimas. Nuoroda tikrinta 2022-05-06. Tai viena iš nedaugelio Lietuvos žemapelkių, susiformavusių šlaite.„Išvyka į Tartoko pelkę“. Pelkių atkūrimo ir apsaugos fondas. Nuoroda tikrinta 2022-05-06. Siekiant išsaugoti šarmingą žemapelkę, įtraukta į Europos ekologinį tinklą „Natura 2000“.„Tartoko pelkė stebina gamtininkus“. Žaliasis pasaulis. Nuoroda tikrinta 2022-05-06.„Tartoko pelkė stebina gamtininkus“. Alkas.lt. Nuoroda tikritna 2022-05-06. Pelkei suteiktas telmologinio draustinio statusas.

Tartoko pelkėje aptinkama nemažai retų rūšių: auga 2 į Lietuvos raudonąją knygą įrašytos gegūnių rūšys (baltijinė ir raudonoji), taip pat Lietuvoje labai reti daugiametis patvenis ir rusvasis vikšrenis (tai gausiausia jo augavietė Lietuvoje).

2010 m. birželį – rugpjūtį pelkės teritorijoje detalius tyrimus atliko ekologas Ž. Preikša: rastos kelios upinių bebrų šeimos, perinčios nendrinė lingė, pilkoji gervė ir paprastoji medšarkė. Žiemą prie upokšnių kartais užklysta tulžiai. Paukščių gausa Tartoko pelkė nepasižymi, didžiuma jų – pievų ir krūmynų rūšys. Peri šarkos, kikiliai, didžiosios zylės, nendrinės ir geltonosios startos, pilkosios ir ankstyvosios pečialindos, karetaitės, pieviniai kalviukai, kiauliukės, beržuose aptikta remezos lizdų.

Tarybiniais laikais teritorija buvo atvira, vėliau, nutraukus ūkinę veiklą, ji apaugo krūmais ir nendrėmis.

Siekiant atgaivinti pelkę ir aplinkines šlapias pievas, pelkėje buvo atliekami gamtotvarkos darbai (kertami krūmai, šienaujamos nendrės). Tai lėmė, kad pelkėje apsigyveno pempės, perkūno oželiai, perėjimo metu buvo stebimi ir raudonkojai tulikai (reta ir saugoma rūšis). Be to, aptiktos dvi naujos saugomos augalų rūšys – dvilapis purvuolis (taip pat įrašytas į Europos Sajungos saugomų augalų sąrašą) ir riestasis ktenidis. Teigiama, kad pastebima melvenynų, viksvynų atsikūrimo tendencija (laikoma, kad pastarieji vertingesni gamtiniu požiūriu, jie pasižymi didesne rūšių gausa).

 Išnašos 

Kategorija:Lietuvos pelkės
Kategorija:Prienų rajono savivaldybė